《赋邓士载祠》
宋代·李新

高鸟无余弓自除，由来名盛不堪居。
易挥道左降王缚，难弭朝端谤箧书。
更欲平吴功未就，可怜出蜀智何疏。
凤台山月知冤魄，夜夜停光照故墟。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。